KJL ไดลูท 17% หุ้นใหม่เข้าเทรด 116 ล้านหุ้นวันนี้ หลังปันผล 1 ต่อ 1
KJL ปันผล 1 หุ้นเดิมต่อ 1 หุ้นปันผล ทำให้มีหุ้นเข้าเทรดใหม่ 116 ล้านหุ้นวันนี้ ฉุดราคาไดลูท 17% สะท้อนจำนวนหุ้นจดทะเบียนใหม่เพิ่มขึ้น
KJL ปันผล 1 หุ้นเดิมต่อ 1 หุ้นปันผล ทำให้มีหุ้นเข้าเทรดใหม่ 116 ล้านหุ้นวันนี้ ฉุดราคาไดลูท 17% สะท้อนจำนวนหุ้นจดทะเบียนใหม่เพิ่มขึ้น
9 พ.ค. 2566

ผู้สื่อข่าวรายงานว่า ราคาหุ้นบริษัท กิจเจริญ เอ็นจิเนียริ่ง อีเลคทริค จำกัด (มหาชน) หรือ KJL ปิดตลาดวันนี้ที่ระดับ 10.20 บาท ลบ 2.10 บาท หรือ 17.07% สูงสุดที่ระดับ 11.90 บาท ต่ำสุดที่ระดับ 10.10 บาท ด้วยมูลค่าการซื้อขาย 117.75 ล้านบาท

โดยวันนี้ราคาหุ้น KJL มีจุดซื้อขายสูงสุด (Ceiling) ที่ 15.90 บาท และมีราคาซื้อขายต่ำ (Floor) ที่ 8.65 บาท หลังจากวันนี้ (9 พ.ค. 66) เป็นวันแรกได้นำหุ้นที่มีการจัดสรรจากการจ่ายเงินปันผลในอัตรา 1 หุ้นเดิม ต่อ 1 หุ้นปันผลเข้ามาซื้อขายเป็นวันแรกจากจำนวนหุ้นเพิ่มทุนหุ้นสามัญ 115,997,800 หุ้น ทำให้ทุนใหม่อยู่ที่ 115,998,900 บาท และจำนวนหุ้นสามัญเป็น 231,997,800 หุ้น มูลค่าหุ้นที่ตราไว้ 0.50 บาทต่อหุ้น  จากทุนเดิม 58,000,000 บาท หุ้นสามัญ 116,000,000 หุ้น เท่านั้น
อนึ่งการปรับตัวลดลงอย่างหนัก 17% ในวันนี้เป็นผลมาจากการที่จ่ายปันผลเป็นหุ้น แล้วทำให้บริษัทมีหุ้นเข้ามาในอัตรา 1 หุ้นเดิมต่อ 1 หุ้นปันผล คิดเป็น Dilution Effect ราว 26% เพราะเนื่องจากมีหุ้นเข้ามาใหม่ถึง 115.99 ล้านหุ้น ดังนั้นจึงทำให้ราคาหุ้นต่ำลงเพราะจากหุ้นปันผลที่เพิ่มขึ้นซึ่งสะท้อนจำนวนหุ้นจดทะเบียนที่เข้าใหม่